Unionens kompetenceområder i henhold til traktaten (Artikel 182 i traktaten om Den Europæiske Unions funktionsmåde) 1. Europa-Parlamentet og Rådet vedtager efter høring af Det Økonomiske og Sociale Udvalg et flerårigt rammeprogram, som omfatter samtlige Unionens aktioner. I rammeprogrammet: — fastsættes de videnskabelige og teknologiske mål, der skal opnås ved de i artikel 180 omhandlede aktioner, samt prioriteringerne i forbindelse hermed — angives hovedlinjerne i disse aktioner — fastsættes det samlede maksimumsbeløb og de nærmere vilkår for Unionens finansielle deltagelse i rammeprogrammet samt de påtænkte aktioners respektive andele. 2. Rammeprogrammet tilpasses eller udbygges på baggrund af udviklingen. 3. Rammeprogrammet iværksættes ved hjælp af særprogrammer, der udarbejdes inden for hver enkelt af aktionerne. I hvert særprogram angives de nærmere bestemmelser for programmets gennemførelse, varigheden af dette og de midler, der skønnes nødvendige hertil. Summen af de beløb, der skønnes nødvendige, og som fastsættes i særprogrammerne, må ikke overstige det samlede maksimumsbeløb for rammeprogrammet og for hver enkelt aktion. 4. Rådet, der træffer afgørelse efter en særlig lovgivningsprocedure og efter høring af Europa-Parlamentet og Det Økonomiske og Sociale Udvalg, vedtager særprogrammerne.

Organets beføjelser (Kommissionens afgørelse 2008/37/EF) Formål Organet blev oprettet i december 2007 ved Kommissionens afgørelse 2008/37/EF med henblik på at forvalte særprogrammet »Idéer« inden for frontlinjeforskning i medfør af Rådets forordning (EF) nr. 58/2003. »Idéer« gennemføres af Det Europæiske Forskningsråd (ERC), herunder et uafhængigt videnskabeligt råd, der fastlægger ERC’s videnskabelige strategi og overvåger gennemførelsen, der varetages af organet, der står for den operationelle forvaltning. Organet blev uafhængigt af Generaldirektoratet for Forskning og Innovation de 15. juli 2009. Opgaver Organets opgaver er beskrevet i uddelegeringsafgørelsen (jf. Kommissionens afgørelse C(2008) 5694), navnlig i artikel 5-7. Organet er blandt andet ansvarlig for opgaver på følgende områder: — Alle aspekter af den administrative iværksættelse og gennemførelse af programmet og navnlig evalueringsprocedurer, peer review og udvælgelsesproces i overensstemmelse med de af Det Videnskabelige Råd fastlagte principper — Den økonomiske og videnskabelige forvaltning af støtten.

Ledelse (Kommissionens afgørelser C(2008) 5132 og C(2011) 4877) (Kommissionens afgørelser 2007/134/EF og 2011/12/EU) (Rådets afgørelse 2006/972/EF) (Rådets forordning (EF) nr. 58/2003) Styringskomitéen Styringskomitéen overvåger organets funktion og udpeges af Kommissionen (Jf. Kommissionens afgørelse C(2008) 5132). Styringskomitéen vedtager organets årlige arbejdsprogram (efter Kommissionens godkendelse heraf og organets driftsbudget og årlige aktivitetsrapport). Den består af fem medlemmer og en observatør. Det Europæiske Forskningsråds videnskabelige råd Det Videnskabelige Råd skal i henhold til Kommissionens afgørelse 2007/134/EF fastlægge en videnskabelig strategi for særprogrammet »Idéer«, beslutte, hvilken type forskning der skal finansieres, jf. artikel 5, stk. 3, i Rådets afgørelse 2006/972/EF, og stå som garant for indsatsens videnskabelige kvalitet. Dets opgaver består navnlig i at fastlægge det årlige arbejdsprogram for særprogrammet »Idéer«, at fastlægge peer review-processen samt at føre tilsyn og kvalitetskontrol med gennemførelsen af særprogrammet »Ideer«, uden at Kommissionens ansvar derved indskrænkes. Det består af 22 medlemmer udpeget af Kommissionen. Direktøren Udnævnes for fire år af Europa-Kommissionen. Ekstern revision Revisionsretten. Dechargemyndighed Parlamentet efter henstilling fra Rådet.

Organets disponible ressourcer i 2011 (2010) Budget 35,6 (29,3) millioner euro Antal ansatte pr. den 31. december 2011 På stillingsfortegnelsen i aktionsbudgettet for 2011 er der opført 100 (100) midlertidigt ansatte, og der er budgetteret med 253 (215) kontraktansatte og 7 (15) udstationerede nationale eksperter, hvilket svarer til i alt 360 (330) stillinger, hvoraf 350 (316) var besat ved udgangen af 2011: — 97 (94) midlertidigt ansatte, heraf 13 (13) udstationerede og 84 (81) eksterne — 245 (218) kontraktansatte — 8 (4) udstationerede nationale eksperter Fordelt på: — Operationelle aktiviteter (afdelingerne for videnskabelig forvaltning og tilskudsforvaltning): 68 % — Administrative aktiviteter (andre afdelinger): 32 %.

Resultater og tjenesteydelser i 2011 (2010) 1. Overvågning af tilskudsaftaler vedrørende de tilskud, der blev ydet under arbejdsprogrammet for »Idéer« indkaldelse af forslag for 2010 og 2011 vedrørende starttilskud, støtte til etablerede forskere og proof of concept-tilskud. Arbejdsprogrammet for »Idéer« gennemføres ved, at der hvert år offentliggøres indkaldelser af forslag, hvorefter forslagene evalueres (af eksterne eksperter), der udarbejdes og underskrives tilskudsaftaler, og endelig ved at projektgennemførelsen overvåges. Hver indkaldelse af forslag fører til en række tilskudsaftaler med en forventet projektcyklus på ca. fem år. 2. Gennemførelse af forslagsindkaldelse for 2011 vedrørende arbejdsprogrammet for »Idéer« (starttilskud, støtte til etablerede forskere og proof of concept-tilskud): Der blev indgivet 6 515 forslag i 2011, heraf vedrørte 4 080 starttilskud, 2 284 støtte til etablerede forskere og 151 proof of concept-tilskud. I alt 6 400 af disse var støtteberettigede og blev gennemgået af evalueringspanelerne. I alt 822 forslag blev udvalgt til tildelingsprocessen (794 på hovedlisterne og 28 på reservelisterne). 3. Udarbejdelse og spredning af oplysninger om særprogrammet »Idéer» og forvaltningsorganets aktiviteter i 2011. 4. Støtte til Det Europæiske Forskningsråds videnskabelige råd: Der blev afholdt fem plenarmøder i Det Videnskabelige Råd i rapporteringsperioden. For at lette Det Videnskabelige Råds strategidrøftelser har organet sammen med generalsekretæren for Det Videnskabelige Råd gennemført en analyse af, hvordan det fungerer, porteføljen af finansierede projekter og tidlige tegn på den effekt, som Det Videnskabelige Råd har på det videnskabelige samfund og på forskningsmiljøet i Europa. Organet organiserede møder (normalt to om året) med relation til de fire eksisterende arbejdsgrupper under Det Europæiske Forskningsråd: »Relations with Industry«, »Open Access«, »Third Country Participation« og »Gender Balance« og til de to stående udvalg under Det Videnskabelige Råd (udvalget for paneler og udvalget for interessekonflikter og videnskabelig uredelighed). En række dokumenter med analyser og centrale budskaber vedrørende specifikke emner, som behandles i arbejdsgrupperne og udvalgene, blev udarbejdet af organet sammen med medlemmerne af de pågældende arbejdsgrupper og blev forelagt til drøftelse/vedtagelse på plenarmøderne i Det Videnskabelige Råd. Som alle de tidligere år bistod organet Det Videnskabelige Råd med at udarbejde det årlige arbejdsprogram for særprogrammet »Idéer«.